عریب مامونیہ

عریب مامونیہ عہد عباسی کی مشہور خاتون شاعرہ اور مغنیہ (گانے والی) جن کے اشعار اس زمانے میں بہت مشہور ہوا کرتے تھے۔ مامون الرشید کی پسندیدہ شاعرہ تھی، اسی وجہ سے نسبت مامونیہ ہے۔

حالاتِ زندگی 
عریب مامونیہ، سنہ 799 عیسوی مطابق 181 ہجری میں بغداد، عراق میں پیدا ہوئی۔ عریب کے والد جعفر برمکی عباسی وزیر اور برامکہ خاندان کے بنیادی رکن تھے، ایک قول کے مطابق فاطمی خاندان کے خادم تھے۔ بہر حال تحقیقی معلومات کے مطابق وہ اپنی ابتدائی زندگی میں غلام تھی یا تو غلامی کی حالت میں ولادت ہوئی یا خاندان کے سقوط کے بعد 10 سال کی عمر میں غلام اور باندی کے طور پر فروخت کی گئی۔ عریب کے اشعار سے پتا چلتا ہے کہ انھیں دو مرتبہ غلامی میں رہنا پڑا ہے، انھیں عباسی حکمراں ابو اسحاق معتصم باللہ محمد بن ہارون الرشید نے آزاد کیا تھا۔ وہ عباسی حکمراں مامون الرشید کی پسندیدہ شاعرہ اور گلوکارہ تھی، خلیفہ کی نسبت کی وجہ سے کافی مشہور تھی۔

عریب مامونیہ کی زندگی کے حالات سے متعلق سب سے زیادہ معلومات کا ذریعہ ابو الفرج اصفہانی کی مشہور کتاب "کتاب الاغانی" ہے، اس کتاب سے معلوم ہوتا ہے کہ وہ اپنے ہم عصروں میں ممتاز تھی، شاعری اور گلوکاری کے علاوہ تصنیف و تالیف، شطرنج اور خوشخطی میں بھی اچھی مہارت حاصل تھی، بہر حال شہرت کی وجہ شاعری اور موسیقی ہی بنی۔ ابو الفرج اصفہانی نے ابن معتز کے حوالہ سے لکھا ہے کہ ان کی شاعری اور اشعار کا مجموعہ اور دیوان بھی تھا جن میں کل اشعار کی تعداد تقریباً ایک ہزار تھی۔ عصر اسلامی کی ابتدا میں عریب کے ہم مثل کوئی نہیں ملتا ہے۔

عریب کی شاعری اور نغمے فقط شعری مہارت اور تخیلاتی افکار پر مشتمل نہیں ہیں، بلکہ عریب اپنی شاعری میں اپنی حقیقی زندگی کی کہانی اور جھلک بھی پیش کرتی ہے، اس میں وہ اپنے محبین و عشاق اور آقاؤں کا بھی تذکرہ کرتی ہے۔ شاعری سے معلوم ہوتا ہے کہ وہ اپنی ہم جولیوں کی طرح ایک عام سی لڑکی تھی لیکن حالات و خواہش کے مطابق شاعری اور نغمے وغیرہ بھی لکھ اور گا لیا کرتی تھی، یہ بھی پتا چلتا ہے کہ وہ اپنے شہر کے ایک بڑے حصہ کی محافظ اور زمین کی مالک یعنی زمیندار بھی تھی۔ ان کا ایک مشہور نغمہ ہے جس کے ذریعے اس نے اپنی ایک حریف نوجوان شاعرہ "شاریہ" اور اس کی جماعت سے مقابلہ جیتا تھا۔ شواہد سے معلوم ہوتا ہے کہ وہ بہت ضدی، انتہائی ذہین اور بے قابو فطرت کی حامل تھی، ان کی زندگی کا بیشتر حصہ مایوسی اور الجھنوں کا شکار رہا۔

شعری نمونے 
ابن عساکر نے، عریب کے اشعار کو جس کو اس نے متوکل علی اللہ کی عیادت کے وقت کہا تھا، اس کو اپنی تاریخ میں ذکر کیا ہے۔ اردو ترجمہ درج ذیل ہے:

جب خلیفہ معتصم کی صحت بحال ہو گئی، تب عریب نے شعر میں کہا:

بادشاہ ہی لیے عافیت کی حالت کے یہ اشعار بھی ہیں، ترجمہ:

سنہ وفات 
عریب مامونیہ کا سنہ وفات 890 عیسوی مطابق 277 ہجری ہے، تقریباً 90 سال کی عمر پائی۔

حوالہ جات 

عربی زبان کی خواتین شاعرات
عرب غلام
عربی زبان کے مصنفین
نویں صدی کے موسیقار
خلافت عباسیہ کی خواتین
نویں صدی کے عرب مصنفین
نویں صدی کی عباسی شخصیات
عہد عباسی کے شعرا
نویں صدی کی مصنفات
نویں صدی کی وفیات
قرون وسطی کی شاعرات
آٹھویں صدی کی پیدائشیں
عربی شعراء
قیان
قرون وسطی کے گلوکار
خلافت عباسیہ کی شاعرات
خلافت عباسیہ کے غلام
790ء کی دہائی کی پیدائشیں